Gammastraoling - Wikipedia
Alfastraoling (baovenaan) wuuertj al taengegehaje door e stökske pepier. Veur bètastraoling is get diekkers (wie plexiglaas) nuuedig en gammastraoling geitj zelfs door hieël diekke matterjale.
'n Sjematische waergaaf van wie gammastraoling oet 'n atoeamkern brèk.
Gammastraoling (γ-straoling) is ónzichbaar lektromagnetische straoling mit 'n hoger innerzjie es ultraviolet leech en röntgenstraoling. 't Ioniserendj vermeuge daotaenge is leger es det van alfastraoling. Alfastraoling haet 'n hoger ioniserendje innerzjie, meh det zörg weer d'rveur det de straoling minder doordringendj is doordet óngerwaeges alle molecule waere geïoniseerdj.
In bepaoldje kerne zitte de nucleone es 't waar óngelökkig gesjik. Door de gammastraoling of hoog energetische lektromagnetische straoling mit 'n snelheid van 300.000 km/s oet te sjikke gaon de nucleone zich hersjikke toet 'n stabielder vorm. In taengestèlling toet bie alfa- en bètastraoling waere hiebei gein deilkes oetgezónjen en truuedj gein transmutatie op. De ónstabiel kerne waeren aangeduudj door 'n m naeve 't massagetaal te plaatse.
Algemein formuul: X (A/Z) → X (A/Z) + Y (0/0) + E
Toepassinge: Th (234/90) → Th (234/90) + Y (0/0) + E
d'n Dampkrink absorbeertj gammastraoling oete ruumdje. Waornumminge hievan vinje plaats vanoet satelliete.
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Gammastraoling&oldid=370438"
Dees pazjena is 't lèts verangerd op 7 apr 2015, 15:24.